CELEX: 62014CN0603
Language: mt
Date: 2014-12-29 00:00:00
Title: Kawża C-603/14 P: Appell ippreżentat fid-29 ta’ Diċembru 2014 minn El Corte Inglés, S.A mis-sentenza mogħtija mill-Qorti Ġenerali (It-Tielet Awla) fil-15 ta’ Ottubru 2014 fil-Kawża T-515/12 – El Corte Inglés vs UASI – English Cut (The English Cut)

30.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 107/17
            
         
      Appell ippreżentat fid-29 ta’ Diċembru 2014 minn El Corte Inglés, S.A mis-sentenza mogħtija mill-Qorti Ġenerali (It-Tielet Awla) fil-15 ta’ Ottubru 2014 fil-Kawża T-515/12 – El Corte Inglés vs UASI – English Cut (The English Cut)
      (Kawża C-603/14 P)
      (2015/C 107/24)
      Lingwa tal-kawża: l-Ispanjol
      
         Partijiet
      
      
         Appellanti: El Corte Inglés, S.A. (rappreżentanti: J.L. Rivas Zurdo, avukat)
      
         Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni) (UASI)
      
         Talbiet
      
      
                  —
               
               
                  tannulla s-sentenza tal-Qorti Ġenerali tal-15 ta’ Ottubru 2014 fil-Kawża T-515/12 fl-intier tagħha.
               
            
                  —
               
               
                  tikkundanna lill-parti jew lill-partijiet li qed jikkontestaw dan l-appell għall-ispejjeż.
               
            
         Aggravji u argumenti prinċipali
      
      
                  1.
               
               
                  
                     L-ewwel aggravju bbażat fuq żnaturament tal-fatti, peress li l-Qorti Ġenerali, fis-sentenza tagħha tal-15 ta’ Ottubru 2014, stabbilixxiet li x-xebh kunċettwali eżistenti bejn is-sinjali huwa xebh li għandu jiġi kkwalifikat bħala limitat, filwaqt li l-Bord tal-Appell tal-UASI qies li jeżisti xebh kunċettwali.
               
            
                  2.
               
               
                  
                     It-tieni aggravju bbażat fuq il-ksur tad-dritt Komunitarju, peress li ġie applikat b’mod żbaljat l-Artikolu 8(1)(b) tar-Regolament (KE) Nru 207/2009, tas-26 ta’ Frar 2009 (1).
               
            
                  3.
               
               
                  
                     It-tielet aggravju bbażat fuq il-ksur tad-dritt Komunitarju, peress li ġie applikat b’mod żbaljat l-Artikolu 8(5) tar-Regolament (KE) Nru 207/2009, tas-26 ta’ Frar 2009.
               
            
         (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)